Fermanagh (grófstvo)

Fermanagh (, ) je jedno zo šiestich tradičných grófstiev Severného Írska, ktoré leží na severozápade írskeho ostrova v historickej severoírskej provincii Ulster. V súčasnosti už grófstva v Severnom Írsku neslúžia na administratívne účely. Hlavným mestom tradičného grófstva bolo mesto Enniskillen. V súčasnosti je jedným zo štyroch (z celkových šiestich) severoírskych grófstiev, ktorého väčšina obyvateľstva sa hlási ku katolicizmu. 

V súčasnosti tu žije približne 61-tisíc ľudí, maximum počtu obyvateľov dosiahlo grófstvo podobne ako väčšina írskych grófstiev v roku 1841 (pred zemiakovým hladomorom a následnou vysťahovaleckou vlnou), keď malo 156-tisíc obyvateľov.

Geografia 
Grófstvo Fermanagh leží vo vnútrozemí na severozápade írskeho ostrova. Najvyšší vrch grófstva, vrch Cuilcagh, dosahuje nadmorskú výšku  Krajine grófstva dominuje sústava jazier Lough Erne, zložená z jazier Upper Lough Erne a Lower Lough Erne, prepojených riekou Erne.

Na severe hraničí so severoírskym grófstvom Tyrone. Hraničí aj s Írskou republikou - s grófstvom Monaghan na východe, Cavan na juhu, Leitrim na západe a Donegal na severozápade.

Najväčšie sídla 
 Enniskillen 
 Lisnaskea
 Ballinamallard
 Irvinestown
 Lisbellaw

Iné projekty

Zdroj 

Ulster